
Către,
                                 BIROUL PERMANENT
                                                AL

                             CAMEREI DEPUTAȚILOR
În conformitate cu prevederile Regulamentului Camerei Deputaților, republicat, cu modificările și completările ulterioare vă înaintăm, alăturat  Raportul asupra Proiectului de Lege pentru completarea art. 66 din Legea îmbunătățirilor funciare nr. 138/2004, transmis spre dezbatere în fond, în procedură de urgență, Comisiei pentru agricultură, silvicultură, industrie alimentară și servicii specifice cu adresa nr. PLx.  515 din 8 septembrie 2020.

În raport de obiectul și conținutul său, proiectul de lege face parte din categoria legilor ordinare.
	PREȘEDINTE,

Adrian-Ionuț CHESNOIU


	
	


Parlamentul României

Camera Deputaţilor


[image: image2]
	Comisia pentru agricultură, silvicultură, industrie alimentară și servicii specifice 
	București, 17.03.2021
Nr. 4c-5/296


RAPORT 

asupra Proiectului de Lege pentru completarea art. 66 din Legea îmbunătățirilor funciare nr. 138/2004
(PLx.515/2020)

În conformitate cu prevederile art. 94 și 115 alin.(1) din Regulamentul Camerei Deputaţilor, republicat, cu modificările și completările ulterioare  Comisia  pentru agricultură, silvicultură, industrie alimentară şi servicii specifice a fost sesizată spre dezbatere în  fond, în procedură de urgență, cu Proiectul de Lege pentru completarea art. 66 din Legea îmbunătățirilor funciare nr. 138/2004, înregistrat la Comisia pentru agricultură cu nr. 4c-5/430/09.09.2020.
Senatul, în calitate de primă Cameră sesizată, a adoptat inițiativa legislativă în şedinţa din 2 septembrie 2020, ca urmare a depășirii termenului de adoptare, potrivit art.75 alin.(2) teza a III-a din Constituția României, republicată.
Camera Deputaţilor este Cameră decizională, potrivit prevederilor art.75 din Constituţia României şi ale art.91 (9) pct.1 din Regulamentul Camerei Deputaţilor, republicat, cu modificările și completările ulterioare.
Consiliul Economic și Social cu avizul nr. 3971/25.05.2020 a avizat favorabil proiectul de act normativ.
Consiliul Legislativ a avizat favorabil (nr. 555/09.06.2020)  propunerea legislativă, cu observații și propuneri.
Proiectul de lege are ca obiect de reglementare completarea art.66 din Legea nr.138/2004, cu un nou alineat, respectiv alin.(4). Potrivit expunerii de motive, se preconizează acoperirea, din bugetul Agenţiei Naţionale de Îmbunătăţiri Funciare, a cheltuielilor aferente consumului de energie necesar funcţionării agregatelor pentru irigaţii folosite de producătorii agricoli.
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare,  Comisia pentru agricultură, silvicultură, industrie alimentară şi servicii specifice a dezbătut proiectul de lege în ședința din data de 16 martie  2021.
La dezbateri, în conformitate cu prevederile art. 55 și 56 din Regulamentul Camerei Deputaților, republicat, cu modificările și completările ulterioare a participat în calitate de invitat: domnul Gheorghe Ștefan, secretar de stat -  Ministerului Agriculturii și Dezvoltării Rurale.
Membrii Comisiei au fost prezenți la lucrări conform listei de prezență.

În urma dezbaterilor, Comisia pentru agricultură, silvicultură, industrie alimentară și servicii specifice a propus, cu unanimitatea voturilor celor prezenți, adoptarea proiectului de lege cu  amendamente admise, care se regăsesc în Anexa la prezentul raport.
Proiectul de lege face parte din categoria legilor ordinare.
	PREȘEDINTE,
	SECRETAR,

	Adrian-Ionuț CHESNOIU
	Constantin BÎRCĂ


Șef serviciu consilier parlamentar Anton Păștinaru
Consilier parlamentar dr. Gabriela Amalia Ciurea
Anexa

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text Senat
	Text adoptat de Comisie

(autorul amendamentului)
	Motivare

	1.
	LEGE

 pentru completarea art. 66 din Legea îmbunătățirilor funciare nr. 138/2004
	Nemodificat
	

	2.
	Art.I.- La articolul 66 din Legea îmbunătățirilor funciare nr. 138/2004, republicată în Monitorul Oficial al României, Partea I nr. 88 din 13 februarie 2009, cu modificările și completările ulterioare, după alineatul (3) se introduce un nou alineat, alin.(4), cu următorul cuprins:

„(4) Cheltuielile aferente consumului de energie de orice fel, necesar funcționării agregatelor pentru irigații, ce aparțin producătorilor agricoli și care preiau apa direct din sursă și încheie contracte multianuale/sezoniere, se suportă din bugetul Agenției, în limita sumelor alocate din bugetul Ministerului Agriculturii și Dezvoltării Rurale cu această destinație.“
	Nemodificat

4) Cheltuielile, în cotă de până la 50%, aferente consumului de energie electrică, necesar funcționării agregatelor sau echipamentelor pentru irigații, pentru care se asigură apa pentru irigații în baza contractelor multianuale/sezoniere, prevăzute la alin. (2), se suportă din bugetul Agenției, în limita sumelor alocate din bugetul Ministerului Agriculturii și Dezvoltării Rurale cu această destinație.

Autor:

Comisia pentru agricultură
	

	3.
	Art.II.- În termen de 10 zile de la data publicării în Monitorul Oficial al României, Partea I, a prezentei legi, Guvernul va adopta normele metodologice de aplicare a prezentei legi.
	Art. II – În termen de 30 zile de la data intrării  în vigoare a prezentei legi, Guvernul va modifica în mod corespunzător Normele metodologice de aplicare a Legii îmbunătățirilor funciare nr. 138/2004, aprobate prin Hotărârea Guvernului nr. 1872/2005, cu modificările ulterioare.”

Autor:

Comisia pentru agricultură
	

	4.
	-----------------------------------------
	Art. III – Prezenta lege intră în vigoare la data de 01 iulie 2021.”

Autor:

Comisia pentru agricultură

